**"समुदायमा सरकारी वकील २०७७”**

**पृष्‍ठभूमी**

 महान्यायाधिवक्ताको कार्यालयको रणनीतिक योजना अन्तर्गत वार्षिक क्रियाकलाप अन्तर्गत रही महान्यायाधिवक्ताको कार्यालयबाट स्वीकृत कार्यक्रम समुदायमा सरकारी वकील कार्यक्रम अन्तर्गत लैङ्गिक हिंसा र जवरजस्ती करणी सम्बन्धी कानूनी व्यवस्था विषयक अन्तरक्रिया कार्यक्रम यस जिल्ला सरकारी वकील कार्यलय धादिङको आयोजनामा मिति २०७७।०८।१९ गते अनलाईन मार्फत सम्पन्न गरियो ।

 सो कार्यक्रम करिब तिन घण्टा सम्म संचालन भएको थियो । प्रमुख जिल्ला अधिकारी श्री पुण्य विक्रम पौडेलबाट औपचारीक रुपमा सुरुवात भएको उक्त कार्यक्रममा जिल्ला न्यायाधिवक्ता खेमराज पाठक, सहायक जिल्ला अधिकारी श्री रुद्र बहादुर मल्ल, प्रहरी निरिक्षक श्री जयन्ती थापा, नेत्रावती गाँउपालिकाको उपाध्यक्ष श्री उर्मिला तामाङ, रुवि भ्यालि गाँउपालिकाको उपाध्यक्ष श्री विना लामा, गल्छी गाँउपालिकाको उपाध्यक्ष श्री राधा तिमिल्सिना, सहयात्री समाजका प्रतिनिधी श्री राधिका सापकोटा, ,पत्रकार महासंघका नवराज छत्कुली लगायतका व्यक्तित्वहरुको गरिमामय उपस्थिति रहेको थियो ।

**"लैङ्गिक हिंसा र जवरजस्ती करणी सम्बन्धी कानुनी व्यवस्था"** तथा उक्त मुद्दाहरुमा सर्वसाधरण तथा जनप्रतिनिधीहरुको भूमिका विषयमा सहायक जिल्ला न्यायाधिवक्ता भावना खतिवडाले कार्यक्रमको उद्देश्य माथि प्रकाश पार्दै कार्यपत्र प्रस्तुत गर्नु भएको थियो । कार्यपत्र प्रस्तुति पश्चात कार्यक्रममा उपस्थित व्यक्तित्वहरुले जिज्ञासा राख्नु भएकोमा ती जिज्ञासाहरुको सम्बोधन सहायक जिल्ला न्यायाधिवक्ता भावना खतिवडा र धादिङका जिल्ला न्यायाधिवक्ता श्री खेमराज पाठकले गर्नु भएको थियो ।